هجومەکۍ دەوڵەتو تورکی ئەرەگیری جە پانیشتوو کوردسانی پۍ سەرو مەڎەنیەکا بۍ مرڎای و سەرەمڕە ۋەردەوامېنۍ. دماو ئانەی ڕۊو یەکشەممەی جە گارەنە هاموڵاتیېوە مەڎەنیش گەشمەرڎە کەرڎ، ئیجارە دەگاو گوهەرزی ئامێدیش تۆپۋاران کەرڎ.
گولـلە تۆپێوە سوپاو دەوڵەتو تورکی ۋەرو بانو یانەو هاموڵاتیېوە کۊتە و بە مەڵامەتشۊ زەرەرۍ فرە ۋەرو یانەکەی کۊت.
دەوڵەتو تورکی ئەرەگیری بە شێۋېوە سیستماتیک هجوم کەرۊ سەرو یاگۍ ئەرەنیشتەبیەی مەڎەنییەکا و تاوانەو جەنگی ئەنجام مڎۊ.
٦و ئابی جە دەگاو بلندباسای گارەی ترۊمبېلېوە مەڎەنی بۊمبۋاران کریا.
جە ئاکاموهجومەکەینە دەگانشینۍ بە نامۍ ئالان ئیسماعیلی گەشمەرڎە کریا، هاشم شاکریچ بە سەختی زامڎار بی.
هـ. ش
